41aastase Myllylä surnukeha leidmisest teatas politseile juhuslik inimene, vahendab ajaleht Helsingin Sanomat. Esialgseil andmeil ei kahtlusta võimud kuritegu, kuid Myllylä surma põhjust alles uuritakse.  Myllylä oli Soome üks edukamaid murdmaasuusatajaid - ta võitis  kuus olümpia- ja üheksa MM-medalit. 2001. aastal pärast Lahti suusa-MMi sai Myllylä kaheaastase võistluskeelu, sest ta tabati dopingaine hemohesi kasutamiselt.  Pärast suusatajakarjääri tegutses Myllylä muuhulgas kinnisvaramaaklerina, kuid hakkas ka jooma. Meest karistati mitu korda vägivallatsemise eest ning veebruaris mõisteti ta tingimisi vangi roolijoodikluse eest. Endise abikaasa Suviga oli Myllyläl kolm last.